**VABILO**

**na**

**predstavitev evropskega poročila SOER 2015 v Sloveniji s poudarkom na zelenem gospodarstvu**

**petek, 5. junij 2015**

**City Hotel, Dalmatinova 15, Ljubljana**

**od 9.00 do 14.00**

Ob svetovnem dnevu okolja, 5. junija, vas skupaj z Evropsko agencijo za okolje vabimo na predstavitev evropskega poročila o okolju, SOER 2015.

Evropsko poročilo SOER 2015 je eno najbolj odmevnih okoljskih poročil v Evropi. Pripravlja ga Evropska agencija za okolje vsakih pet let. Uraden izid letošnjega poročila je potekal v Bruslju 3. marca 2015.

Poročilo daje jasna opozorila o tveganjih in preobremenjenosti okolja, kar vpliva tako na zdravje kot blaginjo ljudi. Podaja celostno oceno okolja v Evropi, ki vključuje podatke na svetovni, regionalni in nacionalni ravni ter primerjave med državami. Podaja tudi izglede za razvoj okolja v naslednjih letih.

V okviru predstavitve bomo izpostavili vidike razvoja zelenega gospodarstva. Ta poudarja gospodarski razvoj, ki gospodarno ravna z viri, upošteva okoljske omejitve in je družbeno pravičen. Zahteva sočasno prizadevanje za doseganje gospodarskih, okoljskih in družbenih ciljev. Pri zelenem gospodarstvu, ki je širši koncept od krožnega gospodarstva je bistveno trajno upravljanje z vodo, energijo, hrano in materiali. S tem bomo izboljšali odpornost ekosistemov in zagotovili blaginjo ljudem. Upošteva tudi širše gospodarske in družbene vidike, kot so konkurenčnost in družbena neenakost z vidika izpostavljenosti okoljskim pritiskom in dostop do zelenih površin.

V okviru dogodka bomo poskušali osvetliti predvsem naslednja vprašanja:

* Kaj kažejo trendi v Evropi?
* Katere okoljske politike so uspešne, katere niso in zakaj?
* Kateri so ključni izzivi za nadaljnjih 5 in več let z upoštevanjem globalnih megatrendov?
* Kako lahko napredek spremljamo?
* Znamo razbrati potenciale Slovenije?
* Kdo so akterji, ki bi lahko vplivali na hitrejše pozitivne spremembe?

Predstavitev bomo zaokrožili z okroglo mizo na temo zelenega gospodarstva z gosti iz tujine ter domačimi strokovnjaki z različnih področij.

Vabljeni!

Dogodek je brezplačen, svojo udeležbo prosim potrdite na: evropsko.okolje@epr.si.

**Dnevni red:**

|  |  |  |
| --- | --- | --- |
| 9.00 | Registracija in jutranja kava |  |
| 9.30 | **Uvodni nagovori** | * Irena Majcen, ministrica za okolje in prostor
* Joško Knez, direktor ARSO ter predstavnik Slovenije v Upravnem odboru Evropske agencije za okolje
 |
| 10.00 | **Predstavitev evropskega poročila SOER 2015 s poudarkom na zelenem gospodarstvu\*** | Jock Martin, vodja Programa integralne ocene okolja, Evropska agencija za okolje (EEA) |
| 10.40 | **SOER 2015 – ocena globalnih megatrendov relevantnih za Evropo** | Anita Pirc Velkavrh, Dolgoročne in trajnostne ocene, Program integralne ocene okolja, EEA, kontaktna točka za Slovenijo |
| 11.00 | **Kazalci okolja kot orodje za spremljanje okoljskih trendov v Sloveniji** | mag. Nataša Kovač, Agencija RS za okolje |
| 11.30 | **Kakovost okolja in trajnost razvoja v Sloveniji** | mag. Rotija Kmet Zupančič, Urad RS za makroekonomske analize in razvoj |
| 12.00 | Kava, prigrizek |  |
| 12.30 | **Okrogla miza\*** |  |
|  | Uvodna predstavitev: Zeleno gospodarstvo z vidika Evropske agencije za okolje | Jock Martin, vodja Programa integralne ocene okolja, Evropska agencija za okolje |
| Uvodna predstavitev: Aktivnosti Slovenije v smeri zelene rasti | Tatjana Orhini - Valjavec, Direktorat za okolje, Ministrstvo za okolje in prostor (MOP) |
|  | Udeleženci: * Jock Martin, vodja Programa integralne ocene okolja, EEA
* G.Pierre-François Mourier, francoski veleposlanik v Sloveniji
* Tatjana Orhini - Valjavec, Direktorat za okolje, MOP
* Mitja Brezovnik, vodja Sektorja za sistem posredne obdavčitve in carinski sistem,Ministrstvo za finance
* dr. Peter Novak, podpredsednik Znanstvenega sveta EEA
* Veronika Valentar, vodja projekta 'Lokalna partnerstva za zelena mesta in regije'
 |
| 14.00 | Zaključek dogodka |  |

\* Predstavitve bodo delno potekale v angleškem jeziku, okrogla miza bo v celoti potekala v angleškem jeziku.

  